ટૂંકમાં ગુજરાત વિધાનસભાની ચૂંટણીનો જંગ જામવાનો છે. ભાજપના ચાણકય ગણાતા અમિત શાહ હાલ પાર્લામેન્ટરી બોર્ડની બેઠકમાં વિધાનસભાના ઉમેદવારોના નામની ચર્ચા કરી રહ્યા છે. તેઓ નવી નીતિ અખત્યાર કરશે. ડેપ્યુટી સીએમ નીતિન પટેલે કોંગ્રેસ પર આક્ષેપ કરતા કહ્યું છે કે કોંગ્રેસ ખામ થીયરી અપવાની રહી છે. પીએમ નરેન્દ્ર મોદી પણ કાર્યકરની જેમ ગુજરાતમાં પ્રચાર પ્રસાર કરવા આવશે, કારણ કે તેમના માટે ગુજરાત વિધાનસભા જીતવી અને તે પણ 150 બેઠકો સાથે જીતવી છે. ટાર્ગેટ એચીવ કરવો છે, કારણ કે તેમના માટે નાકનો સવાલ છે. ઉત્તર પ્રદેશનો ગઢ જીત્યા પછી અન્ય રાજ્યોને બતાવવા માટે પણ તેઓ ગુજરાતમાં ટાર્ગેટ મુજબ બેઠકો જીતવા કમર કસશે, આકાશ પાતાળ એક કરશે. તેની સામે કોંગ્રેસ પણ સત્તા મેળવવા તમામ જોર લગાવી દેશે. રાહુલ ગાંધીએ ભાજપના ખોખલા વિકાસના બણગા ફૂંકનારાની સામે જંગ છેડી દીધો છે. મોદી સરકારની તમામ નીતિઓ વિરુધ્ધ પ્રજા સામે સાચી સ્થિતી રજૂ કરી રહ્યા છે. ગુજરાત વિધાનસભાની ચૂંટણીનો જંગ એ ભાજપ માટે લોકસભા 2019ની ચૂંટણી જંગી બહુમતીથી જીતવા માટેનો લિટમસ ટેસ્ટ હશે… બીજી તરફ કોંગ્રેસ પણ બતાવશે કે હવે પરિવર્તનની લહેર છે…